**রাঙ্গামাটি জেলা** বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। এটি একটি পার্বত্য জেলা। এটি বাংলাদেশের বৃৃৃহত্তম জেলা। উপজেলার সংখ্যানুসারে রাঙ্গামাটি বাংলাদেশের একটি "এ" শ্রেণীভুক্ত জেলা।

আয়তন ও অবস্থান
---------------

রাঙ্গামাটি জেলার মোট আয়তন ৬১১৬.১৩ বর্গ কিলোমিটার। এটি আয়তনের দিক থেকে বাংলাদেশের বৃহত্তম জেলা।বাংলাদেশের দক্ষিণ-পূর্বাংশে ২২°২৭´ থেকে ২৩°৪৪´ উত্তর অক্ষাংশ এবং ৯১°৫৬´ থেকে ৯২°৩৩´ পূর্ব দ্রাঘিমাংশ জুড়ে রাঙ্গামাটি জেলার অবস্থান। রাজধানী ঢাকা থেকে এ জেলার দূরত্ব প্রায় ৩০৮ কিলোমিটার এবং চট্টগ্রাম বিভাগীয় সদর থেকে প্রায় ৭০ কিলোমিটার। এ জেলার উত্তরে ভারতের ত্রিপুরা, দক্ষিণে বান্দরবান জেলা, পূর্বে ভারতের মিজোরাম ও মিয়ানমারের চিন রাজ্য, পশ্চিমে চট্টগ্রাম জেলা ও খাগড়াছড়ি জেলা। এটি বাংলাদেশের একমাত্র জেলা, যার সাথে ভারত ও মিয়ানমার দুটি দেশেরই আন্তর্জাতিক সীমানা রয়েছে।

জনসংখ্যা
--------

২০১১ সালের পরিসংখ্যান অনুযায়ী রাঙ্গামাটি জেলার মোট জনসংখ্যা ৬,২০,২১৪ জন। এর মধ্যে পুরুষ ৩,২৫,৮২৩ জন এবং মহিলা ২,৯৪,৩৯১ জন। জনসংখ্যার ঘনত্ব প্রতি বর্গ কিলোমিটারে প্রায় ১০১ জন।




রাঙ্গামাটির ধর্মবিশ্বাস-২০১১

  ইসলাম (৩৬.৮২%)  বৌদ্ধ (৫৬.০৬%)  হিন্দু ধর্ম (৫.৩০%)  খ্রিস্ট ধর্ম (১.৮২%)

ধর্মবিশ্বাস অনুসারে এ জেলার মোট জনসংখ্যার ৩৬.৮২% মুসলিম, ৫.৩০% হিন্দু, ৫৬.০৬% বৌদ্ধ এবং ১.৮২% খ্রিষ্টান ও অন্যান্য ধর্মাবলম্বী। এ জেলায় চাকমা, মারমা, তঞ্চঙ্গ্যা, বম, চাক, মুরং, ত্রিপুরা, খেয়াং, খুমি, লুসাই, ম্রো, পাংখোয়া, সাঁওতাল, মণিপুরী প্রভৃতি ক্ষুদ্র-নৃগোষ্ঠীর বসবাস রয়েছে।

ইতিহাস
------

### প্রতিষ্ঠাকাল

১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হলে পার্বত্য চট্টগ্রাম জেলার মূল অংশ রাঙ্গামাটি পার্বত্য জেলা হিসাবে আত্মপ্রকাশ করে। প্রথাগত রাজস্ব আদায় ব্যবস্থায় রাঙ্গামাটি পার্বত্য জেলায় রয়েছে চাকমা সার্কেল চীফ। চাকমা রাজা হলেন নিয়মতান্ত্রিক চাকমা সার্কেল চীফ।

### সাধারণ ইতিহাস

মূল নিবন্ধ: পার্বত্য চট্টগ্রামের ইতিহাস
ব্রিটিশরা আগমনের পূর্বে কার্পাস মহল ছিল ত্রিপুরা, মুঘল, চাকমা ও আরাকানের রাজাদের যুদ্ধক্ষেত্র। চাকমা রাজা বিজয়গিরি রাজ্য জয় করতে করতে এই অঞ্চল জয় করে নেন ও রাজ্য স্থাপন করে। ১৬৬৬ সালে এই অঞ্চলের কিছু অংশে মুঘলদের অনুপ্রবেশ ঘটে এবং চাকমা রাজার কাছে পরাজিত হয়। এই যুদ্ধে মুঘলদের দুইটি কামানের মধ্যে '''ফতেহ্ খাঁ''' নামে একটি কামান চাকমা রাজার হস্তগত হয়।

চাকমা রাজা কর্তৃক মোঘল যুদ্ধ হতে অধিকৃত কামান "ফতে খাঁ "। এটি এখন রাঙ্গামাটি রাজবাড়িতে সংরক্ষিত আছে।
১৭৬০-৬১ সালে ইংরেজরা ইস্ট ইন্ডিয়া কোম্পানি এই অঞ্চলে প্রবেশ করে।। ১৭৩৭ সালে চাকমা রাজা শের মোস্তা খান মুঘলদেরকে পরাজিত করে এই অঞ্চল থেকে বিতাড়িত করেন। বাংলাদেশ স্বাধীন হওয়ার পর জিয়াউর রহমান সরকার আশির দশকে এই অঞ্চলে চার লক্ষ ভূমিহীন বাঙালীকে পুনর্বাসিত করেন। বর্তমানে তারাও এই অঞ্চলের অবিচ্ছেদ্য জনজাতিতে পরিণত হয়েছে। বাঙালী ছাড়াও এ অঞ্চলে ১৪টি ক্ষুদ্র নৃগোষ্ঠির মানুষ এখানে বসবাস করেন।

### মুক্তিযুদ্ধের ঘটনাবলি

১৯৭১ সালে ১নং সেক্টরের অধীনে ছিল রাঙ্গামাটি জেলা। মার্চে সারাদেশ যখন উত্তাল, তখন তার ঢেউ এসে লাগে পার্বত্য জেলা রাঙ্গামাটিতেও। এ সময় রাঙ্গামাটি সরকারি কলেজের ছাত্রনেতা সুনীল কান্তি দে ও গৌতম দেওয়ানের নেতৃত্বে ছাত্র সংগ্রাম পরিষদ গঠিত হয়। ২৭ মার্চ স্টেশন ক্লাবের মাঠে মুক্তিযোদ্ধাদের অস্থায়ী ট্রেনিং ক্যাম্প খোলা হয়। ২৯ মার্চ ৬০ জনের একটি দল যুদ্ধের প্রশিক্ষণ নেওয়ার জন্য ভারতে যায়। ২ এপ্রিল তৎকালীন জেলা প্রশাসক হোসেন তৌহিদ ইমাম রাজকোষ থেকে প্রচুর অর্থ এবং অস্ত্র মুক্তিযোদ্ধাদের হাতে তুলে দেন। ১০ এপ্রিল প্রথম দল যুদ্ধ প্রশিক্ষণ শেষে রাঙ্গামাটির পথে রওনা হন শহীদ ক্যাপ্টেন আফতাব কাদের বীর উত্তমের নেতৃত্বে। এর মধ্যে একটি দলের রাঙ্গামাটি শহরে অবস্থান নেওয়ার কথা ছিল। সে মোতাবেক দলটি শহরের কোর্টবিল্ডিং এলাকা দিয়ে নদীপথে ১৫ এপ্রিল শহরে প্রবেশ করে। কিন্তু তাঁরা 
শহরে অবস্থানরত পাকিস্তান সেনাবাহিনীর হাতে ধরা পড়েন। সেদিনই চট্টগ্রাম থেকে পাকিস্তান সেনাবাহিনীর ৯৭ ব্রিগেডের অধীনস্থ দ্বিতীয় কমান্ডো ব্যাটালিয়ন (এসএসজি)-র দুটি কোম্পানি রাঙ্গামাটিতে এসে ঘাঁটি গেড়েছিল, যা তাঁরা জানতেন না। ফলে তাঁদেরকে নির্মমভাবে হত্যা করা হয়। সেদিনের শহীদদের মধ্যে রয়েছেন আবদুস শুক্কুর, এস. এম. কামাল, ইফতেখার, ইলিয়াস, মামুন প্রমুখ। এদিকে মুক্তিযোদ্ধাদের সাহায্য-সহযোগিতা করছিলেন মহকুমা প্রশাসক (এসডিও) আবদুল আলী। তাঁকেও পাকিস্তানিরা নৃশংসভাবে হত্যা করে।

এদিকে পাকিস্তান সেনাবাহিনীর কমান্ডো দলটির একটি কোম্পানি (১৫০-২০০ জন) খাগড়াছড়ি দখলের জন্য নদীপথে এগিয়ে যায়। ২০ এপ্রিল নানিয়ারচরের বুড়িঘাটে অষ্টম ইস্ট বেঙ্গল রেজিমেন্টের ল্যান্স নায়েক মুন্সি আব্দুর রউফ একাই তাদের ২টি লঞ্চ ও ১টি স্পিডবোট ডুবিয়ে দেন। এতে এক প্লাটুন (৪০-৪৫ জন) শত্রু সৈন্য নিহত হয়। তাঁর এই বীরত্বের ফলে পাকিস্তানিরা ব্যাপক ক্ষয়ক্ষতির শিকার হয়। শুধু তাই নয়, এই যুদ্ধে তিনি একাই লড়ে তাঁর প্রায় দেড়শ সহযোদ্ধার প্রাণ বাঁচিয়েছিলেন। শেষপর্যন্ত তিনি পাকিস্তানিদের একটি মর্টার শেলের আঘাতে শাহাদাৎবরণ করেন। সরকার তাঁকে সর্বোচ্চ সামরিক সম্মান বীরশ্রেষ্ঠ উপাধিতে ভূষিত করে।

পার্বত্য চট্টগ্রামের মহালছড়ি, রামগড়সহ বিভিন্ন স্থানে যুদ্ধ ছড়িয়ে পড়ে। ২ মে বিকাল ৪টায় পাকিস্তান সেনাবাহিনীর হাতে মুক্তিযোদ্ধাদের হেডকোয়ার্টার রামগড়ের পতন হয়। ফলে মুক্তিযোদ্ধারা ভারতে অবস্থান নেন। পাকিস্তানিরা রামগড়ে জনসাধারণের ওপর ব্যাপক অত্যাচার-নির্যাতন চালায়। বাজার, হাসপাতাল, পুলিশ থানাসহ অনেক ঘরবাড়ি জ্বালিয়ে দেয়। রামগড় থেকে ভারতে যাতাযাতের জন্য নির্মিত সেতুটিও ভেঙে দেয়।

৫ মে হেমদা রঞ্জন ত্রিপুরাকে অধিনায়ক করে পার্বত্য চট্টগ্রামের ২৫ জনকে নিয়ে একটি মুক্তিযোদ্ধা দল গঠিত হয়। পরে এর সদস্য আরো বৃদ্ধি পেলে এটি একটি পূর্ণাঙ্গ কোম্পানিতে পরিণত হয়। তাঁদের প্রশিক্ষণকেন্দ্র ছিল ভারতের হরিণা, বৈষ্ণবপুর ও অম্পিনগরে। বরকল, ফারুয়া ও শুকুরছড়িতে স্থাপিত পাকবাহিনীর ঘাঁটিগুলোতে তাঁরা বেশকিছু গেরিলা অপারেশন পরিচালনা করেন। ফারুয়া এলাকায় বেশ কয়েকটি খণ্ড যুদ্ধে শতাধিক মুক্তিযোদ্ধা শহীদ হন।

ডিসেম্বরে ভারতীয় বাহিনী যুক্ত হলে মুক্তিযুদ্ধ আরো গতিশীল হয়। এ সময় মুজিববাহিনীর একটি দল ভারতীয় সেনাবাহিনীর সহায়তায় চূড়ান্ত অভিযান শুরু করে। ৯ ডিসেম্বর গ্রুপ কমান্ডার মোহাম্মদ নাজিম উদ্দিনের নেতৃত্বে কাউখালিতে একটি গেরিলা অপারেশন পরিচালিত হয়। এতে পাকিস্তানিদের ক্ষয়ক্ষতি হলেও মোহাম্মদ নাজিম উদ্দিন ও মোহাম্মদ জাফর শহীদ হন। ১১ ডিসেম্বর বেতবুনিয়ায় মাহবুব আলম চৌধুরীর নেতৃত্বে পাকিস্তানিদের একটি জিপে আরেকটি গেরিলা হামলা চালানো হয়। এতে দুইজন অফিসারসহ কয়েকজন পাকসেনা নিহত হয়।

১৪ ডিসেম্বর শুরু হয় চূড়ান্ত অভিযান। প্রথমে বরকল ও বাঘাইছড়ির পাকিস্তানি ঘাঁটিতে বিমান হামলা করা হয়। ১৫ ডিসেম্বর ভোরে বরকলের ঘাঁটিটিতে মুজিববাহিনী ও ভারতীয় সেনাবাহিনী যৌথভাবে হামলা করে। দুপুর ৩টা পর্যন্ত চলা যুদ্ধে বেশকিছু পাকসেনা নিহত হয় এবং বাকিরা রাঙ্গামাটি শহরের দিকে পালিয়ে যায়। একইসাথে কাউখালিসহ বিভিন্ন স্থানে পাকিস্তানি অবস্থানে হামলা করা হলে পুরো জেলায় পাকিস্তান সেনাবাহিনীর নেটওয়ার্ক ভেঙে পড়ে এবং তারা আত্মসমর্পণ করতে বাধ্য হয়। ফলে ১৫ ডিসেম্বরেই রাঙ্গামাটি শত্রুমুক্ত হয়। তবে ১৭ ডিসেম্বর জাতীয় পতাকা উত্তোলনের মাধ্যমে আনুষ্ঠানিকভাবে শত্রুমুক্ত হওয়ার ঘোষণা দেওয়া হয়েছিল বলে এই দিনকে রাঙ্গামাটি মুক্ত দিবস হিসেবে পালন করা হয়।

প্রশাসনিক এলাকাসমূহ
-------------------

রাঙ্গামাটি জেলা ১০টি উপজেলা, ১২টি থানা, ২টি পৌরসভা, ৫০টি ইউনিয়ন, ১৫৯টি মৌজা, ১৩৪৭টি গ্রাম ও ১টি সংসদীয় আসন নিয়ে গঠিত।

### উপজেলাসমূহ

রাঙ্গামাটি জেলায় মোট ১০টি উপজেলা রয়েছে। উপজেলাগুলো হল:

| ক্রম নং | উপজেলা | আয়তন(বর্গ কিলোমিটারে) | প্রশাসনিক থানা | আওতাধীন এলাকাসমূহ |
| --- | --- | --- | --- | --- |
| ০১ | কাউখালী | ৩৩৯.২৯ | কাউখালী | **ইউনিয়ন** (৪টি): বেতবুনিয়া, ফটিকছড়ি, ঘাগড়া এবং কলমপতি |
| ০২ | কাপ্তাই | ২৫৯ | চন্দ্রঘোনা | **ইউনিয়ন** (২টি): চন্দ্রঘোনা এবং রাইখালী |
| কাপ্তাই | **ইউনিয়ন** (৩টি): চিৎমরম, কাপ্তাই এবং ওয়াজ্ঞা |
| ০৩ | জুরাছড়ি | ৬০৬.০৫ | জুরাছড়ি | **ইউনিয়ন** (৪টি): জুরাছড়ি, বনযোগীছড়া, মৈদং এবং দুমদুম্যা |
| ০৪ | নানিয়ারচর | ৩৯৩.৬৮ | নানিয়ারচর | **ইউনিয়ন** (৪টি): সাবেক্ষ্যং, নানিয়ারচর, বুড়িঘাট এবং ঘিলাছড়ি |
| ০৫ | বরকল | ৭৬০.৮৮ | বরকল | **ইউনিয়ন** (৫টি): সুবলং, বরকল, আইমাছড়া, ভূষণছড়া এবং বড় হরিণা |
| ০৬ | বাঘাইছড়ি | ১৯৩১.২৮ | বাঘাইছড়ি | **পৌরসভা** (১টি): বাঘাইছড়ি |
| **ইউনিয়ন** (৭টি): সারোয়াতলী, খেদারমারা, বাঘাইছড়ি, মারিশ্যা, রূপকারী, বঙ্গলতলী এবং আমতলী |
| সাজেক | **ইউনিয়ন** (১টি): সাজেক |
| ০৭ | বিলাইছড়ি | ৭৪৫.৯২ | বিলাইছড়ি | **ইউনিয়ন** (৪টি): বিলাইছড়ি, কেংড়াছড়ি, ফারুয়া এবং বড়থলি |
| ০৮ | রাঙ্গামাটি সদর | ৫৪৬.৪৯ | কোতোয়ালী | **পৌরসভা** (১টি): রাঙ্গামাটি |
| **ইউনিয়ন** (৬টি): জীবতলী, মগবান, সাপছড়ি, কুতুকছড়ি, বন্দুকভাঙ্গা এবং বালুখালী |
| ০৯ | রাজস্থলী | ১৪৫.০৪ | রাজস্থলী | **ইউনিয়ন** (৩টি): ঘিলাছড়ি, গাইন্দ্যা এবং বাঙ্গালহালিয়া |
| ১০ | লংগদু | ৩৮৮.৪৯ | লংগদু | **ইউনিয়ন** (৭টি): আটারকছড়া, কালাপাকুজ্যা, গুলশাখালী, বগাচতর, ভাসান্যাদম, মাইনীমুখ এবং লংগদু |

### সংসদীয় আসন

| সংসদীয় আসন | জাতীয় নির্বাচনী এলাকা | সংসদ সদস্য | রাজনৈতিক দল |
| --- | --- | --- | --- |
| ২৯৯ পার্বত্য রাঙ্গামাটি | রাঙ্গামাটি জেলা | দীপংকর তালুকদার | বাংলাদেশ আওয়ামী লীগ |

শিক্ষা ব্যবস্থা
---------------

রাঙ্গামাটি জেলার সাক্ষরতার হার ৪৩.৬০%। এ জেলায় রয়েছে:

* বিজ্ঞান ও প্রযুক্তি বিশ্ববিদ্যালয় : ১টি
* মেডিকেল কলেজ : ১টি (সরকারি)
* কলেজ : ১৬টি (২টি সরকারি)
* মাদ্রাসা : ১৫টি
* মাধ্যমিক বিদ্যালয় : ৫১টি (৬টি সরকারি)
* কারিগরী শিক্ষা প্রতিষ্ঠান : ৭টি
* নিম্ন মাধ্যমিক বিদ্যালয় : ২২টি
* প্রাথমিক বিদ্যালয় : ৪১১টি

শিক্ষা প্রতিষ্ঠান
মূল নিবন্ধ: রাঙ্গামাটি জেলার শিক্ষা প্রতিষ্ঠানের তালিকা

নদ-নদী
------

রাঙ্গামাটি জেলার প্রধান নদী কর্ণফুলী। এ নদী ভারতের লুসাই পাহাড় থেকে উৎপন্ন হয়ে রাঙ্গামাটির উত্তর-পূর্ব সীমান্ত দিয়ে ঠেগা নদীর মোহনা হয়ে এ অঞ্চলে প্রবেশ করেছে। কর্ণফুলী নদীর উপনদীগুলো হল কাচালং, মাইনী, চেঙ্গি, ঠেগা, সলক, রাইংখ্যং। এছাড়া এ জেলায় রয়েছে বাংলাদেশের বৃহত্তম কাপ্তাই হ্রদ। এ উপনদীগুলো বর্ষাকালে যথেষ্ট খরস্রোতা থাকলেও শুষ্ক মৌসুমে নাব্যতাসহ পানির পরিমাণ প্রায় থাকে না।

অর্থনীতি
--------

পাহাড়ে চাষাবাদ
ক্ষুদ্র-নৃগোষ্ঠী মহিলারা দৈনন্দিন গৃহস্থালী এবং কৃষিকাজে মূল ভূমিকা রাখে
কৃষি ও কৃষিজাত দ্রব্য
রাঙ্গামাটি জেলায় জুম পদ্ধতিতে পাহাড়ে চাষাবাদ হয়ে থাকে। এ জেলায় উৎপাদিত প্রধান শস্যগুলো হল ধান, পাট, আলু, তুলা, ভুট্টা, সরিষা। এছাড়া এ জেলায় প্রচুর পরিমাণে ফলজ ও বনজ গাছের বাগান রয়েছে, যা বাইরে রপ্তানি করে এ জেলার লোকেরা জীবিকা নির্বাহ করে থাকে। প্রধান রপ্তানি দ্রব্যের মধ্যে রয়েছে কাঁঠাল, আনারস, বনজ পণ্য, কাঠ ইত্যাদি। এছাড়া এ জেলায় আম, কলা, লিচু, জাম ইত্যাদি ফলের প্রচুর ফলন হয়। এছাড়া কাজু বাদাম বর্তমানে রাঙ্গামাটির অর্থনীতিতে ব্যাপক উন্নতি সাধন করেছে।

ক্ষুদ্র-নৃগোষ্ঠীদের নিজস্ব ব্যাবহারের জন্য হাতে তৈরী পোশাক
শিল্প কারখানা
রাঙ্গামাটি জেলায় রয়েছে বাংলাদেশের বৃহত্তম কাগজ কল কর্ণফুলী কাগজ কল এবং দেশের বৃহত্তম পানি বিদ্যুত কেন্দ্র কাপ্তাই জলবিদ্যুত কেন্দ্র। এছাড়া রয়েছে রেয়ন কল, ঘাগড়া বস্ত্র কারখানা, উপজাতীয় বেইন শিল্প, বাঁশ ও বেতের হস্তশিল্প, হাতির দাঁত শিল্প ইত্যাদি।

যোগাযোগ ব্যবস্থা
----------------

রাঙ্গামাটি জেলায় যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরনের যানবাহনে যোগাযোগ করা যায়।

ভাষা ও সংস্কৃতি
---------------

সরকারি ভাষা ও কথ্য ভাষা হিসেবে বাংলা প্রচলিত। স্থানীয় চাটগাঁইয়ারা চাটগাঁইয়া ভাষায় কথা বলে। এছাড়াও অন্যান্য ক্ষুদ্র জাতিগোষ্ঠীর ভাষা হিসেবে চাকমা, মারমা, ম্রো, ত্রিপুরা, বম, লুসাই, তঞ্চঙ্গ্যা, চাক, খিয়াং, খুমি, পাংখুয়া ইত্যাদি প্রচলিত রয়েছে।

পার্বত্যাঞ্চলে চাকমাদের প্রধান সামাজিক উৎসব বিজু উৎসব এবং ত্রিপুরাদের প্রধান সামাজিক উৎসবের নাম বৈসু। বাংলা মাসের চৈত্র সংক্রান্তির শেষ দুদিন ও পহেলা বৈশাখ এই তিনদিন ধরে চলে বিঝু এবং বৈসু উৎসব।

পত্র পত্রিকা
------------

রাঙ্গামাটি জেলা থেকে প্রকাশিত সংবাদপত্রের একটি তালিকা নিচে দেয়া হল:

| পত্রিকা/ম্যাগাজিনের নাম | সম্পাদক |
| --- | --- |
| দৈনিক গিরিদর্পণ | এ কে এম মকছুদ |
| দৈনিক পার্বত্য বার্তা | মিসেস শহীদ আবদুর রশীদ |
| দৈনিক পার্বত্য চট্টগ্রাম | ফজলে এলাহী |
| দৈনিক রাঙ্গামাটি | আনোয়ার আল হক |

দর্শনীয় স্থান
--------------

* আসামবস্তি সেতু
* ফুরমোন পাহাড়
* ঘাগড়া/কলাবাগান ঝর্ণা
* উপজাতীয় জাদুঘর
* ওয়াজ্ঞা চা এস্টেট
* কর্ণফুলি কাগজ কল
* কংলাক পাহাড়
* কাপ্তাই জাতীয় উদ্যান
* কাপ্তাই বাঁধ ও কর্ণফুলি পানিবিদ্যুৎ কেন্দ্র
* কাপ্তাই সেনানিবাস
* কাপ্তাই হ্রদ
* চিৎমরম বৌদ্ধ বিহার
* চিং হ্লা মং চৌধুরী মারি স্টেডিয়াম
* ঝুলন্ত সেতু
* ডলুছড়ি জেতবন বিহার
* তবলছড়ি আনন্দ বিহার
* দুমলং
* ধুপপানি ঝর্ণা
* নৌ বাহিনীর পিকনিক স্পট
* পাবলাখালী বন্যপ্রাণ অভয়ারণ্য
* পেদা টিং টিং
* বীরশ্রেষ্ঠ ল্যান্সনায়েক মুন্সী আব্দুর রউফ স্মৃতি ভাস্কর্য
* বেতবুনিয়া ভূ-উপগ্রহ কেন্দ্র
* মুপ্পোছড়া ঝর্ণা
* যমচুগ বন বিহার
* রাঙ্গামাটি সেনানিবাস
* রাজবন বিহার
* রাজা জং বসাক খানের দীঘি ও মসজিদ
* রাজা হরিশ চন্দ্র রায়ের আবাসস্থলের ধ্বংসাবশেষ
* লাভ পয়েন্ট
* শহীদ শুক্কুর স্টেডিয়াম
* শুভলং ঝর্ণা
* সাজেক ভ্যালি
* হাজাছড়া ঝর্ণা
* চাকমা রাজবাড়ি (রাঙ্গামাটি)

উল্লেখযোগ্য ব্যক্তিত্ব
----------------------

* ঊষাতন তালুকদার - আদিবাসী নেতা ও রাজনীতিবিদ
* শোভা রানী ত্রিপুরা - লেখক
* কনক চাঁপা চাকমা - চাকমা শিল্পী
* কল্প রঞ্জন চাকমা - প্রাক্তন সংসদ সদস্য ও প্রথম পার্বত্য চট্টগ্রাম বিষয়ক মন্ত্রী
* কামিনী মোহন দেওয়ান - পার্বত্য চট্টগ্রাম থেকে সর্বপ্রথম প্রাদেশিক পরিষদের নির্বাচিত সদস্য
* চাইথোয়াই রোয়াজা - প্রাক্তন সংসদ সদস্য
* দীপংকর তালুকদার - রাজনীতিবিদ
* দেবশিস রায় - রাজনীতিবিদ ও মানবাধিকার কর্মী
* পারিজাত কুসুম চাকমা - প্রাক্তন সংসদ সদস্য
* ফিরোজা বেগম চিনু - রাজনীতিবিদ
* বিনয় কুমার চাকমা - প্রাক্তন সংসদ সদস্য ও স্থানীয় সরকার, পল্লী উন্নয়ন ও সমবায় প্রতিমন্ত্রী
* মনি স্বপন দেওয়ান - রাজনীতিবিদ
* মানবেন্দ্র নারায়ণ লারমা - রাজনীতিবিদ
* সন্তু লারমা - পার্বত্য চট্টগ্রাম অঞ্চলের উপজাতিদের একাংশের নেতা।
* মুমতাহিনা টয়া: অভিনেত্রী
* সুবিমল দেওয়ান - জাতীয় পুরস্কার প্রাপ্ত স্বেচ্ছাসেবী সমাজকর্মী
* রূপনা চাকমা - নারী ফুটবলার
* ঋতুপর্ণা চাকমা - নারী ফুটবলার

চিত্রশালা
---------

* সাজেক ইউনিয়নের একটি দৃশ্যসাজেক ইউনিয়নের একটি দৃশ্য
* বৌদ্ধ মন্দিরে বুদ্ধের ব্রোঞ্জের মুর্তিবৌদ্ধ মন্দিরে বুদ্ধের ব্রোঞ্জের মুর্তি
* ঝুলন্ত সেতুঝুলন্ত সেতু
* কাপ্তাই হ্রদকাপ্তাই হ্রদ
* সুবলং ঝর্ণাসুবলং ঝর্ণা
* রাজবন বিহারে বন ভান্তের সংরক্ষিত শবদেহরাজবন বিহারে বন ভান্তের সংরক্ষিত শবদেহ
* কাপ্তাই হ্রদকাপ্তাই হ্রদ
* রাজবন বিহাররাজবন বিহার

আরও দেখুন
---------

* চট্টগ্রাম বিভাগ
* বাংলাদেশের জেলাসমূহ
* রাঙ্গামাটি পার্বত্য জেলা পরিষদ

তথ্যসূত্র
---------

1. ↑  বাংলাদেশ জাতীয় তথ্য বাতায়ন (জুন ২০১৪)। "এক নজরে রাঙ্গামাটি পার্বত্য জেলা"। গণপ্রজাতন্ত্রী বাংলাদেশ সরকার। ৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৪।
2. ↑  "জেলাগুলোর শ্রেণি হালনাগাদ করেছে সরকার"। বাংলানিউজ২৪। ১৭ আগস্ট ২০২০। সংগ্রহের তারিখ ১ নভেম্বর ২০২০।
3. 1 2 3 4 5  "রাঙ্গামাটি জেলা - বাংলাপিডিয়া"। *bn.banglapedia.org*।
4. ↑
5. 1 2 3  "এক নজরে রাঙ্গামাটি পার্বত্য জেলা - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ১৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৮।
6. ↑  "জেলার পটভূমি - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ১৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৮।
7. ↑  
মুক্তিযুদ্ধ ও মুক্তিযোদ্ধা
8. ↑  *মুক্তিযুদ্ধ ও মুক্তিযোদ্ধাঃ রাঙ্গামাটি জেলা*।
9. ↑  বিশ্বাস, পিনাকী (মার্চ ২০২২)। *জ্ঞানাদার ডায়েরি থেকে*। কলকাতা: ছাপাখানা প্রকাশন। পৃষ্ঠা ৫৬। আইএসবিএন 978-81-955817-5-7।
10. ↑  "উপজেলা ও ইউনিয়ন - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৮।
11. ↑  "Election Commission Bangladesh - Home page"। *www.ecs.org.bd*।
12. ↑  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। *ecs.gov.bd*। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।
13. ↑  "সংসদ নির্বাচন ২০১৮ ফলাফল"। *বিবিসি বাংলা*। ২৭ ডিসেম্বর ২০১৮। সংগ্রহের তারিখ ৩১ ডিসেম্বর ২০১৮।
14. ↑  "একাদশ জাতীয় সংসদ নির্বাচনের ফলাফল"। *প্রথম আলো*। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।
15. ↑  "জয় পেলেন যারা"। *দৈনিক আমাদের সময়*। ৩১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।
16. ↑  "আওয়ামী লীগের হ্যাটট্রিক জয়"। *সমকাল*। ২৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।
17. ↑  "ভৌগোলিক পরিচিতি - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
18. ↑  "রাঙ্গামাটির ব্যবসা বাণিজ্য - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ১২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
19. ↑  "রাঙ্গামাটির অর্থনীতিতে কাজুবাদাম - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
20. ↑  "রাঙ্গামাটির শিল্প - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০১৮।
21. ↑  "ভাষা ও সংস্কৃতি - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ১২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৮।
22. ↑  "বিঝু উৎসব - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ১২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৮।
23. ↑  ত্রিপুরা, ধন রঞ্জন। "বৈসু: ত্রিপুরীদের ঐতিহ্যবাহী উৎসব"। *মানবকণ্ঠ*। ২০২৩-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০১-২৭।
24. ↑  "পত্র পত্রিকা - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ১২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৮।
25. ↑  "দর্শনীয়স্থান - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ২০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৮।
26. 1 2 3 4 5 6  "বিখ্যাত ব্যক্তিত্ব - রাঙ্গামাটি জেলা - রাঙ্গামাটি জেলা"। *www.rangamati.gov.bd*। ১৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৮।

বহিঃসংযোগ
---------

বাংলাপিডিয়ায় *রাঙ্গামাটি জেলা* উইকিউপাত্তে এটি সম্পাদনা করুন


উইকিভ্রমণে ***রাঙ্গামাটি জেলা*** সম্পর্কিত ভ্রমণ নির্দেশিকা রয়েছে।

উইকিমিডিয়া কমন্সে **রাঙ্গামাটি** সংক্রান্ত মিডিয়া রয়েছে।

| * দে
* স
 চট্টগ্রাম বিভাগ |
| --- |
| জেলা | 
* কক্সবাজার
* কুমিল্লা
* খাগড়াছড়ি
* চট্টগ্রাম
* চাঁদপুর
* নোয়াখালী
* ফেনী
* বান্দরবান
* ব্রাহ্মণবাড়িয়া
* রাঙ্গামাটি
* লক্ষ্মীপুর

 |

| * দে
* স
বাংলাদেশের পতাকা বাংলাদেশের বিভাগ ও জেলাসমূহ |
| --- |
| খুলনা বিভাগ | 
* কুষ্টিয়া
* খুলনা
* চুয়াডাঙ্গা
* ঝিনাইদহ
* নড়াইল
* বাগেরহাট
* মাগুরা
* মেহেরপুর
* যশোর
* সাতক্ষীরা

 |  |
| চট্টগ্রাম বিভাগ | 
* কক্সবাজার
* কুমিল্লা
* খাগড়াছড়ি
* চট্টগ্রাম
* চাঁদপুর
* নোয়াখালী
* ফেনী
* বান্দরবান
* ব্রাহ্মণবাড়িয়া
* রাঙ্গামাটি
* লক্ষ্মীপুর

 |
| ঢাকা বিভাগ | 
* কিশোরগঞ্জ
* গাজীপুর
* গোপালগঞ্জ
* টাঙ্গাইল
* ঢাকা
* নরসিংদী
* নারায়ণগঞ্জ
* ফরিদপুর
* মাদারীপুর
* মানিকগঞ্জ
* মুন্সীগঞ্জ
* রাজবাড়ী
* শরীয়তপুর

 |
| বরিশাল বিভাগ | 
* ঝালকাঠি
* পটুয়াখালী
* পিরোজপুর
* বরগুনা
* বরিশাল
* ভোলা

 |
| ময়মনসিংহ বিভাগ | 
* জামালপুর
* নেত্রকোণা
* ময়মনসিংহ
* শেরপুর

 |
| রংপুর বিভাগ | 
* কুড়িগ্রাম
* গাইবান্ধা
* ঠাকুরগাঁও
* দিনাজপুর
* নীলফামারী
* পঞ্চগড়
* রংপুর
* লালমনিরহাট

 |
| রাজশাহী বিভাগ | 
* চাঁপাইনবাবগঞ্জ
* জয়পুরহাট
* নওগাঁ
* নাটোর
* পাবনা
* বগুড়া
* রাজশাহী
* সিরাজগঞ্জ

 |
| সিলেট বিভাগ | 
* মৌলভীবাজার
* সিলেট
* সুনামগঞ্জ
* হবিগঞ্জ

 |